Waswe, Olketa Jehovah’s Witness Biliv Long Jesus?
Ia. Mifala biliv long Jesus, wea hem sei: “
Mi nao road, mi nao truth, and mi nao laef. Mi nomoa road for man go long Dadi long heven.” (John 14:6) Mifala biliv Jesus lusim heven for kam long earth and hem givim perfect laef bilong hem olsem sakrifaes, wea datwan hem price for sevem pipol. (Matthew 20:28) From hem dae and laef bak, datwan mekem chance for olketa wea showimaot faith long hem savve kasem laef olowe. (John 3:16) Mifala bilivim tu, Jesus hem King wea rul insaed Kingdom bilong God long heven, wea klosap nao Kingdom hia bae mekem full earth for garem peace. (Revelation 11:15) Nomata olsem, mifala bilivim toktok bilong Jesus taem hem sei: “
Dadi long heven hem winim mi.” (John 14:28) So mifala no worshipim Jesus, bikos mifala no biliv Jesus hem Olmaeti God.
tpi_Latn zsm_Latn tpi_Latn tpi_Latn